Alfred Kinsey

Alfred Charles Kinsey (23. juuni 1894 Hoboken, New Jersey – 25. august 1956 Bloomington, Indiana) oli USA seksuoloog ja entomoloog, kes uuris inimeste seksuaalkäitumist.

Enne seksuoloogiale pühendumist oli ta tunnustatud pahkvaablaste uurija.

Ta asutas 1947. aastal Indiana ülikooli juurde Rockefelleri fondi toetusel seksuaaluuringute instituudi, mis tänapäeval tegutseb Kinsey Instituudina. Ta intervjueeris koos oma abilistega tuhandeid ameeriklasi. Uurimuse tulemused avaldas ta kahes raamatus: "Mehe seksuaalne käitumine" (1948) ja "Naise seksuaalne käitumine" (1953), millest said menukid.

Tema elust on tehtud biograafiline film "Kinsey", mis valmis 2004. aastal.

Kinsey oli biseksuaal. Tal oli abikaasaga kokkulepe, et nad võivad olla seksuaalvahekorras ka teiste inimestega. Kinseyl oli seksuaalsuhteid ka teiste meestega, sealhulgas oma õpilase Clyde Martiniga.

Kinsey seksuaalsed eelistused 

Erinevad autorid on süüdistanud Kinseyd seksuaalperverssustes. Üks tuntumaid Kinsey kriitikuid Judith Reisman on väitnud, et Kinsey oli "pervert ja pedofiil".

Kriitika Kinsey uurimuste kohta 
Jones on väitnud, et Kinsey enda seksuaalne käitumine mõjutas tema tööd. Näiteks on kindlaks tehtud, et Kinsey uurimustes olid üleesindatud vangid, prostituudid ja homoseksuaalsed inimesed, kelle esitatud infost pandi kokku pilt keskmise inimese seksuaalsusest.

Vaata ka 
Kinsey skaala

Viited

Kirjandus 
 Donald De Marco. Surmakultuuri arhitektid. Tallinn, 2012.

Ameerika Ühendriikide teadlased
Entomoloogid
Seksuoloogid
Sündinud 1894
Surnud 1956